**CRNA GORA**

**OPŠTINA NIKŠIĆ**

**Sekretarijat za finansije, razvoj i preduzetništvo**

Broj: 06 – 320 -36

Nikšić, 18.05.2023. godine

Na osnovu člana 6 Programa podsticajnih mjera za razvoj poljoprivredne proizvodnje u Opštini Nikšić za 2023.godinu, („Službeni list CG - opštinski propisi”, broj: 23/23), Sekretarijat za finansije, razvoj i preduzetništvo raspisuje

**JAVNI POZIV**

**ZA**

**REALIZACIJU PROGRAMA PODSTICAJNIH MJERA ZA RAZVOJ POLJOPRIVREDNE PROIZVODNJE U OPŠTINI NIKŠIĆ ZA 2023. GODINU**

**I** Predmet ovog javnog poziva je realizacija podsticajnih mjera - subvencija za razvoj poljoprivredne proizvodnje:

1. Podrška za nabavku sjemenskog i sadnog materijala povrtarskih kultura (crni luk, bijeli luk, pasulj, grašak, mrkva);
2. Podizanje novih ili obnavljanje postojećih (krčenje i podizanje) višegodišnjih zasada voćaka i vinove loze;
3. Podrška za preradu mlijeka na malim poljoprivrednim gazdinstvima i malim proizovođačima mlijeka;
4. Podrška poljoprivrednim gazdinstvima u prodaji sopstvenih proizvoda, preko plaćanja zakupa tezgi na gradskoj pijaci.

**II** Pozivaju se poljoprivredni proizvođači/poljoprivredna gazdinstva sa teritorije opštine Nikšić da dostave prijave – zahtjeve na Javni poziv za realizaciju Programa podsticajnih mjera za razvoj poljoprivredne proizvodnje u opštini Nikšić za 2023. godinu.

**III** Jedan korisnik ne može dva ili više puta konkurisati po osnovu iste mjere Programa, u vremenskom periodu za koji se isti donosi.

Jedan korisnik može konkurisati najviše za jednu mjeru iz Programa, u periodu na koji se isti odnosi.

**IV** Uz zahtjev se prilažu dokazi o ispunjenosti uslova za svaku pojedinačnu mjeru.

Za podsticajnu mjeru **Podrška za nabavku sjemenskog i sadnog materijala povrtarskih** **kultura** (crni luk, bijeli luk, pasulj, grašak, mrkva) potrebno je priložiti:

- Zahtjev za dodjelu subvencije;

-kopiju rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva;

- list nepokretnosti i ugovor o zakupu (ukoliko je zemljište pod zakupom);

- dokaz o kupovini sjemenskog materijala (fiskalni račun);

- kopija žiro računa i

- kopija lične karte.

Podrška se dodjeljuje u vrijednosti od 50 % za nabavku sjemenskog i sadnog materijala povrtarskih kultura (crni luk, bijeli luk, pasulj, grašak, mrkva) za sjetvu/sadnju na otvorenom minimalne površine 200 m2 i nabavku sjemena, supstrata i kontejnera za sjetvu u zatvorenom prostoru minimalne površine 200 m2. Maksimalan iznos subvencije iznosi 500,00 eura po korisniku.

Prijave za ovu mjeru se mogu predavati najkasnije do 15.07.2023.godine.

Za podsticajnu mjeru **Podizanje novih ili obnavljanje postojećih** (krčenje i podizanje) **višegodišnjih zasada voćaka i vinove loze** potrebno je priložiti:

- Zahtjev za dodjelu subvencije;

-kopiju rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva;

- list nepokretnosti ( i ugovor o zakupu, ukoliko je zemljište pod zakupom);

- dokaz o kupovini sadnica (fiskalni račun) od ovlašćenog prodavca;

- kopija žiro računa i

- kopija lične karte.

Korisnici ovog vida podrške mogu biti poljoprivredni proizvođači ili poljoprivredna gazdinstva koja zasnivaju proizvodni zasad jedne voćne vrste ili vinograda na površini ne manjoj od: 0,1 ha za koštičavo voće i vinograd; 0,1 ha za jabuku; od 0,30 ha za orah; 0,07 ha za jagodičasto voće. Subvencija sredstava je 50 % od vrijednosti investicije, a maksimalan iznos je do 500,00 eura po korisniku.

Prijave za ovu mjeru se mogu predavati najkasnije do 30.11.2023.godine.

Za podsticajnu mjeru **Podrška za preradu mlijeka na malim poljoprivrednim gazdinstvima i** malim proizovođačima mlijeka potrebno je priložiti:

- Zahtjev za dodjelu subvencije;

- kopiju rješenja o upisu u Registar registrovanih objekata Uprave za bezbjednost hrane, veterinu i fitosanitarne poslove;

- dokaz od Uprave za bezbjednost hrane, veterinu i fitosanitarne poslove o zdravstveno – higijenskoj ispravnosti proizvoda u tekućoj godini;

- dokaz o plasiranju na tržištu (ugovor, otkupni blok);

- kopija rješenja o upisu u registar poljoprivrednih proizvođača ili u Registar poljoprivrednih gazdinstava kod nadležnog ministarstva;

- list nepokretnosti ( i ugovor o zakupu, ukoliko je zemljište pod zakupom);

- listing nadležne veterinarske uprave o broju muznih grla sa pripadajućim podacima;

- kopija žiro računa i

- kopija lične karte.

Podrška se odnosi na poljoprivredna gazdinstva-poljoprivredne proizvođače koji prerađuju do 50 l sirovog mlijeka dnevno i plasiraju svoje proizvode na tržište a ne predaju mlijeko registrovanim mljekarama u otkup. Podrška iznosi 200,00 eura po poljoprivrednom gazdinstvu-proizvođaču.

Prijave za ovu mjeru se mogu predavati najkasnije do 31.08.2023.godine.

Za podsticajnu mjeru **Podrška poljoprivrednim gazdinstvima u prodaji sopstvenih proizvoda,** preko plaćanja zakupa tezgi na gradskoj pijaci potrebno je priložiti:

- Zahtjev za dodjelu,

-kopiju rješenja o upisu u Registar poljoprivrednih proizvođača ili u Registar poljoprivrednih gazdinstava kod nadležnog ministarstva;

 - kopija rješenja o upisu u Registar proizvođača u Upravi za bezbjednost hrane, veterinu i fitosanitarne poslove i

- kopija lična karte.

Mjera se sastoji u plaćanju zakupa tezgi na pijaci za poljoprivredne proizvođače i poljoprivredna gazdinstva od strane opštine Nikšić. Na raspolaganju će biti 35 tezgi u dijelu pijace za prodaju voća, povrća i drugih proizvoda namjenjenih za tu prodaju, kao i 12 tezgi sa friziderima za prodaju mliječnih i suhomesnatih proizvoda.

Poziv za ovu mjeru je otvoren sve do momenta prijave dovoljnog broja proizvođača/gazdinstava da se popuni broj raspoloživih tezgi, o kom momentu će javnost biti informisana preko web sajta opštine Nikšić.

**V**  O ostvarivanju prava na podsticaj odlučuje Sekretarijat za finansije, razvoj i preduzetništvo.

Informacije o svim pitanjima od značaja za učešće na Konkursu mogu se dobiti svakog radnog dana na telefon 040 200 325.

**VI**  Prijava – zatjev se podnosi Opštini Nikšić, Sekretarijatu za finansije, razvoj i preduzetništvo, u zapečaćenoj koverti, sa naznakom: ″ Podsticajne mjere – za razvoj poljoprivredne proizvodnje – ne otvaraj″ i predaje se na pisarnici (arhivi) Opštine Nikšić, ul. Njegoševa br. 18.

 **Sekretar**

 **Zoran Šoškić, dipl.ecc**